ཝི་དྱ་བ་ལན།

ཝི་དྱ་བ་ལན་ (སྒྲོག་སྒྲིག  ; ༡༩༧༩ ཟླ་ ༡ ཚེས་ ༡ ལུ་སྐྱེས།) རྒྱ་གར་གྱི་འཁྲབ་སྟོན་པ་ཅིག་ཨིན། མོ་གིས་ རྒྱལ་ཡོངས་ གློག་ བརྙན་རྟགས་མ་ དང་ གློག་བརྙན་རྟགས་མ་ བདུན་རྩིས་ཏེ་ རྟགས་མ་ལེ་ཤ་ཅིག་ ཐོབ་ཡོདཔ་ཨིན་པས། མོ་ལུ་ སྤྱི་ལོ་༢༠༡༤ ལུ་ རྒྱ་གར་གཞུང་ གིས་ པདྨ་ཤྲཱི་ གི་ རྟགས་མ་གནང་ཡོདཔ་ཨིན་པས།

ཝི་དྱ་གིས་ ལོ་ན་ཆུང་ཀུའི་བསྒང་ལས་རང་ གློག་བརྙན་ནང་ལཱ་འབད་ནི་གི་ རེ་བ་བསྐྱེད་ཡོདཔ་དང་ སྤྱི་ལོ་༡༩༩༥ ལུ་ ཧམ་པ་ནཆ་ཟེར་ མི་ གློག་བརྙན་ནང་ལུ་ འཁྲབ་རྩེདཔ་འགོ་ཐོག་རྩེད་ནུག། མུམ་བཱའི་གཙུག་ལག་སློབ་སྡེ་ ལས་ སྤྱི་སྙོམས་རིག་པའི་ནང་ མཐོ་རིམ་ཤེས་ཚད་མཐར་འཁྱོལ་བའི་སྐབས་ གློག་བརྙན་ནང་ ཚེ་གཡོག་འགོ་བཙུགས་ནིའི་ དཔའ་བཅམ་སྟེ་ མཐར་འཁྱོལ་མ་བྱུང་པར་ རྒྱང་མཐོང་ནང་ ཚོང་འབྲེལ་དང་ སྙན་ཆའི་བརྙན་འཕྲིན་ཚུ་ནང་ བཅའ་མར་གཏོགས་ཡོདཔ་ཨིན་པས། མོ་གིས་ སྤྱི་ལོ་༢༠༠༣ ལུ་ བེང་གཱལ་གྱི་ གློག་བརྙན་ བྷ་ལོ་ཐེ་ཀོ་ཟེར་ མི་ནང་ འཁྲབ་རྩེདཔ་གཙོ་བོ་སྦེ་རྩེད་ཡོདཔ་དང་ སྤྱི་ལོ་༢༠༠༥ ལུ་ ཧིན་སྐད་ཀྱི་གློག་བརྙན་འགོ་ཐོག་ འཁྲབ་སྟོན་པ་ རི་ནི་ཏ་ ཟེར་མི་ནང་ བསྟོད་པ་རྐྱབ་ནུག། དེ་གི་ཤུལ་ལས་ སྤྱི་ལོ་༢༠༠༦ ལུ་ ལ་གེ་རཧོ་མུན་ན་བའི (༢༠༠༦) དང་ བྷུལ་བྷུ་ལའི་ཡ་ (༢༠༠༧) ཟེར་མི་གློག་བརྙན་ཚུ་ནང་ ཚོང་འབྲེལ་གྱི་མཐར་འཁྱོལ་བྱུང་ཡོདཔ་ཨིན་རུང་ ཤུལ་མའི་འཁྲབ་འགན་ཚུ་གིས་ མོ་གི་ཚེ་གཡོག་འདི་ གོང་འཕེལ་གཏང་མ་ཚུགས་པས།

ཝི་དྱ་གིས་ ཚོང་འབྲེལ་གྱི་མཐར་འཁྱོལ་ལྔ་ནང་ མགུ་ཏོ་ཅན་གྱི་ཨམ་སྲུ་སྦེ་རྩེད་དེ་ གཞི་བཙུགས་འབད་ཡོདཔ་དང་ དེ་གིས་ མོ་ལུ་ སྐྱོན་བརྗོད་དང་རྟགས་མ་གི་ངོས་ལེན་ཡང་ཐོབ་ནུག། དེ་ཚུ་ཡང་ འཁྲབ་སྟོན་ པཱ་ (༢༠༠༩) དང་ དགོད་བྲོ་ནགཔོ་ ཨིཤ་ཀི་ཡ་ (༢༠༡༠) སེམས་དགའ་བའི་གློག་བརྙན་ ཇེས་སི་ཀ་མི་གཅིག་གིས་ཡང་མ་བསད་ (༢༠༡༡) དང་ ཀ་ཧ་ནི་ (༢༠༡༢) དེ་ལས་ མི་ཚེའི་གློག་བརྙན་ བཙོག་པའི་པར་རིས་ (༢༠༡༡) ཚུ་ཨིན་པས། དེ་ལས་ མཇུག་འདི་ མོ་གིས་ རྒྱལ་ཡོངས་གློག་བརྙན་གྱི་རྟགས་མ་ འཁྲབ་རྩེདཔ་དྲག་ཤོས་ཀྱི་རྟགས་མ་ ཐོབ་ནུག། ༉ སྤྱི་ལོ་༢༠༡༧ ལུ་ ཏུམ་ ཧ་རི་སུ་ལུ་ དང་ མི་ཤཱན་མང་གཱལ་ ༢༠༡༩ ལུ་ ལཱ་དང་བཟའ་ཚང་གི་མི་ཚེ་ འདྲ་མཉམ་བཟོ་སྟེ་ དགའ་སྤྲོ་ཅན་གྱི་ཨམ་སྲུ་ཚུ་རྩེད་དེ་ ཝི་དྱ་གིས་ ཚེ་གཡོག་ནང་ ལོག་འོང་ཡོདཔ་ཨིན་པས། ཤུལ་མམ་གྱི་གློག་བརྙན་འདི་ མོ་གི་འོང་འབབ་མཐོ་ཤོས་སྦེ་ཐོན་ནུག། དེ་ལས་ ཝི་དྱ་གིས་ ཨེ་མ་ཛོན་ པྲའིམ་བརྙན་འཕྲིན་གློག་བརྙན་ ཤ་ཀུན་ཏ་ལ་ དེ་ཝི་ (༢༠༢༠) དང་ ཤེར་ནི་ (༢༠༢༡) དེ་ལས་ ཇཱལ་ས་ (༢༠༢༢) ཚུ་ནང་ འཁྲབ་རྩེདཔ་གཙོ་བོ་སྦེ་ རྩེད་ཡོདཔ་ཨིན་པས།

ཝི་དྱ་གིས་ མི་སྡེའི་ལས་དོན་ཚུ་ཡང་ ཡར་དྲག་བཏང་སྟེ་ ཨམ་སྲུ་ཚུ་ལུ་ དབང་ཚད་བྱིན་ནི་ལུ་ རྒྱབ་སྐྱོར་འབདཝ་ཨིན་པས། མོ་འདི་ རྒྱ་གར་ ལྟེ་བའི་གློག་བརྙན་ལག་ཁྱེར་བཀོད་ཚོགས་ ཀྱི་འཐུས་མི་ཅིག་ཨིནམ་མ་ཚད་ རེ་ཌིའོ་ལས་རིམ་ཡང་ འགོ་འདྲེན་འཐབ་སྟེ་ཡོདཔ་ཨིན། མོ་གི་ཚེ་གཡོག་འགོ་བཙུགས་པའི་སྐབས་ལུ་ མོ་གི་ལྗིད་ཚད་དང་ གྱོན་ཆས་ཚུ་ འགྱུར་བཅོས་འགྱོ་མི་ལུ་བརྟེན་ཏེ་ སྐྱོན་བརྗོད་འབད་ཡོད་རུང་རང་ ཤུལ་ལས་ བརྡ་བརྒྱུད་ནང་ལུ་ མོ་གི་སྔར་སྲོལ་མེན་མི་ལུ་བརྟེན་ཏེ་ ངོས་ལེན་འབད་ནུག། ཝི་དྱ་འདི་ གློག་བརྙན་བཟོ་མི་ སི་དྷར་ཐ་རོའི་ཀ་པུར་ དང་གཅིག་ཁར་ གཉེན་སྒྲིག་ཡོདཔ་ཨིན།

 ཐོག་མའི་མི་ཚེ་དང་འགོ་འཛུགས་ཀྱི་ལས་རིགས་དཀའ་ངལ། 

ཝི་དྱ་འདི་ སྤྱི་ལོ་༡༩༧༩ སྤྱི་ཟླ་དང་པའི་སྤྱི་ཚེས་༡ ལུ་ བོམ་བེ་ (ད་རེས་ནངས་པའི་ མུམ་བེ་) ལུ་ ཏཱ་མིལ་བྲམ་ཟེ་ བཟའ་ཚང་ནང་ སྐྱེས་ཡོདཔ་ཨིན་པས།    མོ་གི་ཨ་པ་ པི་ཨར་ བཱ་ལཱན་འདི་ ཌི་གི་ཀེ་བཱལ་གྱི་ བཀོད་ཁྱབ་གཙོ་འཛིན་འོགམ་ཨིནམ་ད་ མོ་གི་ཨའི་ སཱ་ར་སྭ་ཐི་ བཱ་ལཱན་འདི་ ཁྱིམ་ནང་ལཱ་འབད་མི་ཅིག་ཨིན། ཝི་དྱ་གིས་སླབ་མི་ནང་ ཁོང་གིས་ ཀེ་རཱ་ལ་གི་ པཱ་ལག་ ཀཱད་ལུ་ཡོད་པའི་ མོ་གི་ཁྱིམ་ནང་ལུ་ མཱ་ལ་ཡ་ལམ་ དང་ ཏཱ་མིལ་སྐད་ཡིག་ སླ་བསྲེ་རྐྱབ་སྟེ་ སླབ་དོ་ཡོདཔ་སྦེ་ཨིན་མས།  མོ་གི་ཨ་ཞེམོ་རྒས་ཤོས་ པྲི་ཡ་བཱ་ལཱན་གྱིས་ ཁྱབ་བསྒྲགས་ནང་ལཱ་འབདཝ་ཨིན་པས།  འཁྲབ་རྩེདཔོ་ པྲི་ཡ་མ་ནི་ འདི་ མོ་གི་སྤུན་ཆ་གཉིས་པ་ཨིན།  

ཝི་དྱ་འདི་ མུམ་བཱའི་གི་ ཅེམ་བུར་ གྱི་ ཁྲོམ་ཟུར་གྱི་ཁྱིམ་ཚང་ནང་ སྦོམ་འགྱོ་སྟེ་ སེནཊ་ཨེན་ཐོ་ནི་བུམོ་གི་སློབ་གྲྭ་ནང་ འཛུལ་ཞུགས་འབད་ནུག།   མོ་གིས་ ལོ་ན་ཆུང་ཀུའི་བསྒང་ལས་རང་ གློག་བརྙན་ནང་ ལཱ་འབད་ནི་གི་ རེ་བ་བསྐྱེད་ཡོདཔ་དང་ འཁྲབ་རྩེདཔ་ ཤ་བ་ན་ཨ་ཟ་མི་ དང་ མདའ་རི་དཱི་སིཏ་ གི་ལཱ་ལས་ སེམས་ཤུགས་ཐོབ་ནུག། སྐྱེས་ལོ་༡༦ ལངམ་ད་ལུ་ མོ་གིས་ ཨེག་ཏ་ཀ་པུར་ གྱི་ ཧུམ་པ་ནཆ་ ཟེར་མི་ གློག་བརྙན་ནང་ མིག་ཤེལ་གྱོན་མི་ ན་གཞོན་ རཱ་དྷི་ཀ་གི་ འཁྲབ་རྩེདཔ་སྦེ་ རྩེད་ཡོདཔ་ཨིན་པས།   རིམ་འཐོན་འདི་མཇུག་བསྡུ་ཞིནམ་ལས་ ཝི་དྱ་གིས་ གློག་བརྙན་གྱི་ཚེ་གཡོག་ལུ་ བརྩོན་ཤུགས་བསྐྱེད་དགོཔ་ལས་ མདོ་ཆེན་ ཨ་ནུ་རག་བཱ་སུ་ གིས་ རྒྱང་མཐོང་ནང་ འཁྲབ་རྩེདཔ་སྦེ་རྩེད་ནི་གི་ གྲོས་འཆར་བཀོད་མི་ལུ་ ངོས་ལེན་མ་འབད་བས།  མོ་གི་ཕམ་ཚུ་གིས་ གྲོས་ཐག་བཅད་མི་ལུ་ རྒྱབ་སྐྱོར་འབད་ཡོད་རུང་ དང་པ་ ཤེས་ཡོན་མཇུག་བསྡུ་དགོཔ་སྦེ་ སེམས་ཤུགས་བྱིན་ཡོདཔ་ཨིན་པས།  མོ་གིས་ སྤྱི་སྙོམས་རིག་པའི་ ནང་ མཐོ་རིམ་ཤེས་ཚད་མཐར་འཁྱོལ་ནིའི་དོན་ལུ་ སེནཊ་ཟེ་ཝི་ཡར་མཐོ་རིམ་སློབ་གྲྭ་ ནང་ འཛུལ་ཞུགས་འབད་ཡོདཔ་ད་ ཤུལ་ལས་ མུམ་བཱའི་གཙུག་ལག་སློབ་སྡེ་ ལས་ མཐོ་རིམ་ཤེས་ཚད་མཐར་འཁྱོལ་ཡོདཔ་ཨིན་པས།  

མཐོ་རིམ་ཤེས་ཚད་མཐར་འཁྱོལ་བའི་སྐབས་ ཝི་དྱ་གིས་ མཱ་ལ་ ཡ་ལམ་གློག་བརྙན་ ཅཀ་རམ་ ཟེར་མི་ནང་ མོ་ཧན་ལལ་ གྱི་གདོང་ཕྱོགས་ལུ་ མོ་འཁྲབ་རྩེདཔ་གཙོ་བོ་སྦེ་ རྩེད་ཡོདཔ་ད་ དེ་གི་ཤུལ་ལས་ མཱ་ལ་ཡ་ལམ་སྐད་ཡིག་གི་གློག་བརྙན་གཞན་༡༢ ནང་ མཚན་རྟགས་བཀོད་ནུག།  ཨིན་རུང་ ཐོན་སྐྱེད་ཀྱི་དཀའ་ངལ་ལས་བརྟེན་ ཅཀ་རམ་འདི་ བཀག་བཞག་ནུག།  མོ་ཧན་ལཱལ་གྱིས་རྩེད་མི་གློག་བརྙན་འདི་ ཕར་འགྱངས་འབད་མི་འདི་ མ་ལ་ཡ་ལམ་གློག་བརྙན་ཁང་ནང་ལུ་ མ་ཐོས་པའི་གནས་སྟངས་ཅིག་ཨིནམ་དང་ བཟོ་སྐྲུན་པ་ཚུ་གིས་ ཝི་དྱ་གིས་ ལས་འགུལ་འདི་ལུ་ "བསོད་ནམས་ངན་པ་" འབག་འོང་ཡི་ཟེར་ ཉེས་འཛུགས་བཀལ་ནུག། མོ་ལུ་ "jinx" ཟེར་ ཁ་ཡིག་བཏགས་ཡོདཔ་ཨིན། དེ་ལས་ མོ་གིས་ གན་རྒྱ་བཟོ་མི་ གློག་བརྙན་ཚུ་ནང་ མོ་གི་ཚབ་བཙུགས་ནུག། མོ་གིས་ ཏཱ་མིལ་གློག་བརྙན་ ལུ་ གཙོ་བོར་བསྟེན་ནུག། སྤྱི་ལོ་༢༠༠༡ ལུ་ མོ་གིས་ ཨེན་ལིང་གུ་སྭ་མི་ གི་ རན་ (༢༠༠༢) ནང་ལུ་ ཨཱར་མ་དྷ་ཝན་གྱི་ རྒྱབ་འགལ་སྦེ་ མོ་འཁྲབ་རྩེདཔ་གཙོ་བོ་སྦེ་རྩེད་ནུག། ཨིན་ཏེ་རང་འབད་རུང་ གློག་བརྙན་བཟོ་ནི་གི་ལས་རིམ་ འགོ་ཐོག་འདི་ མཇུག་བསྡུ་ཞིནམ་ལས་ མོ་གི་ཚབ་ལུ་ མི་ར་ཇཱས་ མིན་གྱིས་ བཏོན་བཏང་ནུག།  མོ་གིས་ འདོད་སྤྱོད་ཀྱི་དགོད་བྲོའི་ དོན་ལུ་ རྫུས་མ་བཟོ་སྟེ་ མཚན་རྟགས་བཀོད་ཡོདཔ་དང་ མོ་ལུ་བདེ་ཏོག་ཏོ་མེད་པའི་རིགས་འདི་ ལས་འགུལ་འདི་བཞག་ནི་སྦེ་ ཐག་བཅད་ནུག། 
མོ་གི་ཚབ་ལུ་ སྤྱི་ལོ་༢༠༠༢ ལུ་ བཱ་ལ་ ལུ་ མི་ར་ཇཱས་མིན་གྱིས་ཡང་རྩེད་ནུག།  དེ་གི་ཤུལ་ལས་ མོ་གིས་ ཏཱ་མིལ་གློག་བརྙན་གསུམ་པ་ མ་ན་སེ་ལམ་ (༢༠༠༣) ཟེར་མི་ནང་ མཚན་རྟགས་བཀོད་ཡོད་རུང་ མདོ་ཆེན་གྱིས་ མོ་གི་ལཱ་ལུ་ སེམས་མ་དགའ་མི་ལུ་བརྟེན་ ཀྲི་ཤ་ གིས་ ཚབ་བཙུགས་ནུག།  སྤྱི་ལོ་༢༠༠༣ ལུ་ མོ་གིས་ ལཱ་མཇུག་བསྡུ་མི་ མཱ་ལ་ཡ་ལམ་གློག་བརྙན་གཞན་མི་ ཀཱ་ལ་རི་ཝིཀ་ར་མཱན་ ཟེར་མི་འདི་ གློག་བརྙན་ཁང་ནང་ གསར་བཏོན་འབད་མ་ཚུགས་པས། "Kalari Vikraman from Jail". Vellinakshatram. 5 January 2003.  གློག་བརྙན་གྱི་ཚེ་གཡོག་འགོ་བཙུགས་མ་ཚུགས་པའི་ཤུལ་ལས་ ཝི་དྱ་གིས་ རྒྱང་མཐོང་ནང་ ཁྱབ་བསྒྲགས་༦༠ དེ་ཅིག་དང་ ཡུ་ཕོ་རི་ཡ་ དང་ ཤུ་བྷ་མུད་གཱལ་ གྱི་ སྙན་ཆའི་བརྙན་ཐུང་ཚུ་ནང་ འཐོན་ཡོདཔ་ཨིན་པས། འདི་ཚུ་གི་གྲལ་ལས་ མང་ཤོས་ཅིག་རང་ Pradeep Sarkar གིས་བཀོད་ཁྱབ་འབད་ཡོདཔ་ཨིན།

Category:རྒྱ་གར